Mange nordjyske teenagere med et fritidsjob har fået brev fra SKAT. I flere tilfælde skal de betale restskat på kun én krone. Latterligt, mener både teenagerne og deres forældre.

Celilie Brinch Abildgaard er 13 år. En gang om ugen gør hun rent hos en tømrermester i Skagen. Selv om hun har frikort, så skal hun af med én krone til SKAT, står der i årsopgørelsen, som hun lige har fået tilsendt med posten. - Det er latterligt, og spild af SKATs ressourcer, at sende sådan en årsopgørelse ud, hvor der kun skal betales en eneste krone i restskat, siger Cecilies mor, Helle Brinch Abildgaard, til TV2/NORD. Cecilie Brinch Abildgaard er langt fra den eneste unge nordjyske fritidsjobber, der skal betale en beskeden restskat. På TV2/NORDs facebookside har flere forældre skrevet, at også deres børn skal med en restskat på mindre ti kroner. SE MERE I TV2/NORD KL. 19:30.